Document ID: /roh_data/filtered/fineweb-2-filterrobots_roh.jsonl.gz/47450

L'insla Madagascar è enconuschenta per sia bellissima natira, dentant la glieud là tutga tar ils pli povers dal mund. Actualmain è la situaziun da corona sa calmada, mabain il pajais ha gia gì duas giadas in lockdown cun mesiras fitg massivas, sco Chasper Sarott ha ditg ad RTR.
L'economia ha patì snuaivel, ed il turissem è pli u main a terra. Ina pluna hotels e restaurants restan serrads. La Svizra po gidar la glieud dal Madagascar, fin uss hai dà ina donaziun da savuns. Ed ina staziun da radio da giuvenils è vegnida sustegnida finanzialmain. En il pajais taidlan numnadamain trais quarts da la populaziun regularmain radio.
Nus avain pudì esser fitg preschents sco Svizra, e contribuir er nus a sustegnair Madagascar.
Dapi var in onn lavura Chasper Sarott sco ambassadur en il Madagascar. Il diplomat ha gia abità en divers pajais, el è sta a lavurar en il Kasachstan, en il Libanon, en la Pologna ed a Berna.